stanford-oval/wikipedia huggingface dataset:
Haamukirjoittaja (täsmennyssivu)

Haamukirjoittaja voi tarkoittaa ainakin seuraavia:
haamukirjoittaja, kirjailija, joka kirjoittaa teoksen toisen nimissä, yleensä toimeksiannosta
Haamukirjoittaja, vuonna 2007 ilmestynyt Robert Harrisin romaani
Haamukirjoittaja, vuonna 2015 esitetty suomalainen draamasarja
The Ghost Writer (myös Haamukirjoittaja), vuonna 2010 valmistunut Roman Polanskin elokuva
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Haamukirjoittaja”, voi hakea sivunnimihaulla, laajalla sivunnimihaulla tai tekstihaulla.
Grand Theft Auto -klooni

Grand Theft Auto -klooni on videopeliklooni ja toimintaseikkailupelin alalajityyppi, joka jäljittelee pelattavuudeltaan Grand Theft Auto -pelisarjaa. Pelit sijoittuvat avoimeen pelimaailmaan ja niissä voi liikkua vapaasti ympäriinsä ja käyttää erilaisia kulkuneuvoja ja aseita. Peleistä löytyy usein suoritettavia päätehtäviä ja sivutehtäviä. Tarinat peleissä käsittelevät yleensä vahvoja aiheita, kuten väkivaltaa ja rikollisuutta. Esimerkkejä peleistä ovat muun muassa The Simpsons Hit & Run, True Crime -pelisarja, Crackdown ja Total Overdose.
Gina (nimi)

| Gina |
| --- | --- |
Nimipäivä:   
– suomenkielinen:  –
– ruotsinkielinen:  –
– ortodoksinen:  –
Muunnelmia:  –
Vastineita eri kielissä:  Giina, Gine 
Nimen alkuperä:  esim. Georgina, Regina, Virginia
Infobox OKNimi-testi OK: 
Gina on naisen etunimi. Se voi olla lyhentymä gina-loppuisista nimistä, kuten Georginasta tai Reginasta. Ginan lähtömuotona voi olla myös Virginia.
Suomessa Gina on vuoteen 2020 mennessä ollut virallisena etunimenä noin 160–170 naisella. Ginalla ei ole suomalaista, suomenruotsalaista eikä ortodoksista nimipäivää.
Norjassa Ginan nimipäivä on 30. huhtikuuta.
Tunnettuja Ginoja

Gina Bachauer (1913–1976), kreikkalainen pianisti
Gina Bellman (s. 1966), uusiseelantilaissyntyinen brittiläinen näyttelijä
Gina Carano (s. 1982), yhdysvaltalainen näyttelijä ja vapaaottelija
Gina Cigna (1900–2001), ranskalainen oopperalaulaja
Gina Gardiner (s. 1970), Gina G, australialainen poplaulaja
Gina Gershon (s. 1962), yhdysvaltalainen näyttelijä
Gina Gogean (s. 1977), romanialainen telinevoimistelija ja olympiamitalisti
Gina Haspel (s. 1956), yhdysvaltalainen virkamies ja CIA:n pääjohtaja
Gina Kingsbury (s. 1981), kanadalainen jääkiekkoilija ja olympiavoittaja
Gina Krog (1847–1916), norjalainen naisasianainen
Gina Lollobrigida (1927–2023), italialainen näyttelijä
Gina Lückenkemper (s. 1996), saksalainen pikajuoksija
Gina Mastrogiacomo (1961–2001), yhdysvaltalainen näyttelijä
Gina Oselio, oik. Ingeborg Mathilde Laura Aas (1858–1937), norjalainen oopperalaulaja
Gina Prince-Bythewood (s. 1969), yhdysvaltalainen elokuvaohjaaja ja -käsikirjoittaja
Gina Raimondo (s. 1971), yhdysvaltalainen demokraattipoliitikko ja kuvernööri
Gina Rinehart (s. 1954), australialainen yritysjohtaja ja miljardööri
Gina del Rio (s. 2004), andorralainen maastohiihtäjä
Gina Rodriguez (s. 1984), yhdysvaltalainen näyttelijä
Gina Stechert (s. 1987), saksalainen alppihiihtäjä
Gina Wild, oik. Michaela Schaffrath (s. 1970), saksalainen pornonäyttelijä
Kuvitteellisia Ginoja

Gina Cross, toinen päähenkilöistä videopelissä Half-Life: Decay
Gina Ekdal, henkilöhahmo Henrik Ibsenin näytelmässä Villisorsa (1884)
Gina Tribbiani, Joey Tribbianin sisko televisiosarjassa Joey
Haddiscoen rautatieasema (Norfolk Railway)

Haddiscoen rautatieasema oli rautatieasema Wherry Linesin varrella lähellä Haddiscoen ja St Olavesin kyliä Norfolkissa, Englannissa.
Aseman avasi 1. heinäkuuta 1847 Norfolk Railway. Se siirtyi myöhemmin Great Eastern Railwaylle, joka sulki aseman 9. toukokuuta 1904. Samana päivänä sen tilalle avattiin Haddiscoe Low Levelin rautatieasema, joka oli Wherry Linesin ja sittemmin suljetun Yarmouth–Beccles-radan risteyskohdassa.
H-II Transfer Vehicle

HTV-alus kiinnittyneenä aseman robottikäsivarteen.
H-II Transfer Vehicle (HTV) on japanilainen miehittämätön avaruusalus, jolla huolletaan kansainvälistä avaruusasemaa. Pääasiassa se on tarkoitettu japanilaisen Kibō-moduulin huoltoon, mutta alus toimittaa tarvikkeita myös koko avaruusaseman tarpeisiin. NASDA, yksi JAXAn edeltäjistä aloitti aluksen suunnittelun 1990-luvun alkupuolella. Ensimmäinen HTV-alus laukaistiin syyskuussa 2009 H-IIB-kantoraketilla.
Rakenne

HTV on kooltaan hieman eurooppalaista ATV-alusta pienempi, mutta venäläistä Progress-alusta suurempi. Se on kuitenkin näitä yksinkertaisempi. HTV ei telakoidu automaattisesti vaan se ohjataan lähelle asemaa, josta aseman miehistö siirtää sen robottikädellä telakointiporttiin. Siinä ei ole avaantuvia aurinkopaneeleita vaan ne ovat kiinteästi aluksen ympärillä. Alus ei kykene laskeutumaan vaan se ohjataan lennon päätteeksi palamaan ilmakehässä.
HTV:n rahti on noin 6 000 kg. Alus kykenee kuljettamaan noin 7 600 kg kuorman, mutta käytännössä aluksen paineistamattoman ja paineistetun osan väliseinät rajoittavat rahtimäärää. Versio, jossa koko 9,2 metriä pitkä rahtitila saadaan avoimeksi tilaksi on suunnitteilla.
HTV telakoituu Harmony-moduuliin ja sen oviaukko on samankokoinen kuin avaruussukkulassa 1,2 x 1,2 m. Aluksen paineistamattomassa osiossa on palletti, jota voidaan siirrellä ISS:n robottikäsivarsilla.
Laukaisut

Ensimmäinen HTV laukaistiin 10. syyskuuta 2009. Se telakoitiin asemaan 17. syyskuuta ja irrotettiin lokakuun alkupuolella. Alus ohjattiin lasketumaan ilmakehään Tyynen valtameren yläpuolella, jossa alus sai laskeutuessaan palaa ilman riskiä, että mahdollisesti maahan asti pääsevät osat aiheuttaisivat vaaraa väestölle.
| HTV | Laukaisupäivä/aika | Kantoraketti | Tehtävän loppu |
| --- | --- | --- | --- |
| HTV-1 | 10. syyskuuta 2009, 17:01 (UTC) | H-IIB F1 | 2. lokakuuta 2009 6:26 a.m. (JST) |
| HTV-2 | 22. tammikuuta 2011, 5:38 (UTC) | H-IIB F2 | 30. maaliskuuta 2011 |
| HTV-3 | 21. kesäkuuta 2012 | H-IIB | 14. syyskuuta 2012, 05:27 UTC |
| HTV-4 | 3. elokuuta 2013 | H-IIB | 9. elokuuta 2013 |
| HTV-5 | 19. elokuuta 2015 | H-IIB |  |
| HTV-6 |  | H-IIB |  |
| HTV-7 |  | H-IIB |  |
Hamartia

Hamartia (m.kreik. ἁμαρτία) on kohtalokas erehdys, jonka päähenkilö tekee hyvässä tarkoituksessa tai tietämättömyydestä. Hamartia on Aristoteleen Runousoppi-teoksessaan esittelemä termi ja liittyy läheisesti kreikkalaiseen tragediaan.
Hamartia liittyy usein väärinkäsityksiin. Yksi esimerkki hamartiasta on Oidipus, joka tappaa tietämättään isänsä ja menee naimisiin äitinsä kanssa. Hän on kuitenkin pyrkinyt hyvään ja ennustuksen kuultuaan lähtenyt pois, jotta voisi välttää sen toteutumisen.
Jännitettä lisää, että katsoja on tietoinen erehdyksestä ennen kuin päähenkilö huomaa sen itse, kuten Oidipuksessa. Virheen tunnistaminen ja huomaaminen on nimeltään anagnorisis.
Hamartiaa ja sen tunnistamista edeltää usein hybris eli ylimielisyys. Päähenkilö on hybriksen vallassa kunnes joutuu nöyrtymään huomattuaan virheensä. Tämän jälkeen seuraa katharsis.
Godzilla vs. Kong

| Godzilla vs>  Kong |
| --- | --- |

Ohjaaja:  Adam Wingard
Käsikirjoittaja:   Eric Pearson  Max Borenstein 
Tarina:   Terry Rossio  Michael Dougherty  Zach Shields 
Perustuu:  Tōhō-studion luomaan Godzilla-hirviöön sekä Merian C. Cooperin ja Edgar Wallacen luomaan hahmoon King Kong
Tuottaja:   Mary Parent  Alex Garcia  Eric McLeod  Brian Rogers 
Säveltäjä:  Tom Holkenborg
Kuvaaja:  Ben Seresin
Leikkaaja:  Josh Schaeffer
Pääosat:   Alexander Skarsgård  Millie Bobby Brown  Rebecca Hall  Brian Tyree Henry  Shun Oguri  Eiza González  Julian Dennison  Kyle Chandler  Demián Bichir 
Valmistustiedot
Valmistusmaa:  Yhdysvallat
Tuotantoyhtiö:  Legendary Pictures
Levittäjä:   Warner Bros. Pictures (maailmanlaajuisesti)  Tōhō (Japani) 
Ensi-ilta:   2021-3-2424. maaliskuuta 2021 (kansainvälisesti)  2021-3-3131. maaliskuuta 2021 (Yhdysvallat)  2021-5-2121. toukokuuta 2021 (Suomi)  
Kesto:  113 min
Alkuperäiskieli:  englanti
Budjetti:  155–200 miljoonaa dollaria
Tuotto:  470,1 miljoonaa dollaria
Edeltäjä:  Godzilla II: King of the Monsters
Seuraaja:  Godzilla x Kong: The New Empire
Aiheesta muualla
IMDb 
Elonet
AllMovie
Infobox OKNimi-testi OK: 
Godzilla vs. Kong on vuonna 2021 ensi-iltansa saanut yhdysvaltalainen hirviöelokuva, jonka on ohjannut Adam Wingard. Se on jatko-osa elokuville Kong: Pääkallosaari (2017) ja Godzilla II: King of the Monsters (2019) sekä MonsterVerse-elokuvauniversumin neljäs osa, ja samalla neljäs Hollywoodissa kokonaan tuotettu Godzilla-elokuva. Elokuvan pääosissa ovat Alexander Skarsgård, Millie Bobby Brown, Rebecca Hall, Brian Tyree Henry, Shun Oguri, Eiza González, Julian Dennison, Kyle Chandler ja Demián Bichir. Elokuva sai kansainvälisesti ensi-iltansa 24. maaliskuuta 2021, kun taas Yhdysvalloissa se julkaistiin elokuvateattereihin sekä HBO Maxiin 31. maaliskuuta 2021. Suomessa elokuva sai ensi-iltansa 21. toukokuuta 2021.
Näyttelijät

| 0 | 1 | 2 |
| --- | --- | --- |
|  Alexander Skarsgård  | … |  Nathan Lind   |
|  Millie Bobby Brown  | … |  Madison Russell   |
|  Rebecca Hall  | … |  Ilene Andrews   |
|  Brian Tyree Henry  | … |  Bernie Hayes   |
|  Shun Oguri  | … |  Ren Serizawa   |
|  Eiza González  | … |  Maya Simmons   |
|  Julian Dennison  | … |  Josh Valentine   |
|  Kyle Chandler  | … |  tohtori Mark Russell   |
|  Demián Bichir  | … |  Walter Simmons   |
|  Lance Reddick  | … |  johtaja Guillermin   |
|  Kaylee Hottle  | … |  Jia   |
|  Hakeem Kae-Kazim  | … |  amiraali Wilcox   |
|  Ronny Chieng  | … |  Jay Wayne   |
|  John Pirruccello  | … |  Horace   |
|  Chris Chalk  | … |  Ben   |
|  Eric Petey  | … |  Kong (liikkeenkaappaus)   |
|  Benjamin Rigby  | … |  luotainoperaattori   |
Julkaisu

Godzilla vs. Kong julkaistiin koronaviruspandemian vuoksi Yhdysvalloissa samanaikaisesti sekä elokuvateattereihin että HBO Max -suoratoistopalveluun 31. maaliskuuta 2021. Warner Bros. Pictures vastaa sen maailmanlaajuisesta julkaisusta, paitsi Japanissa, jossa levityksestä vastaan Tōhō. Elokuvan edellisiä suunniteltuja ensi-iltapäivämääriä ovat olleet 29. toukokuuta, 22. toukokuuta, 13. maaliskuuta 2020, 20. marraskuuta 2020 ja 21. toukokuuta 2021.
Huomioita

↑  Kuvailtu elokuvassa Godzilla II: King of the Monsters (2019).
↑  Sama Ghidorah’n pää, jonka Alan Jonah oli löytänyt Godzilla II: King of the Monstersin lopussa.
Aiheesta muualla

Godzilla vs. Kong Internet Movie Databasessa (englanniksi)
Grand Theft Auto: London 1969

| Grand Theft Auto: London 1969 |
| --- | --- |

Kehittäjä:  Rockstar Toronto
Julkaisija:  BMG Interactive ASC Games
Jakelija:  Take-Two Interactive
Pelisarja:  Grand Theft Auto
Julkaistu:  1999
Lajityyppi:  toimintaseikkailu
Pelimuoto:  yksinpeli, moninpeli
Ikäluokitus:  BBFC: 18 ESRB: M
Alusta:  Microsoft Windows, PlayStation, DOS
Jakelumuoto:  CD-ROM
Lisää peliartikkeleitaVideopelien teemasivulla
Infobox OK  : 
Grand Theft Auto: London 1969 on lisäosa alkuperäiselle Grand Theft Auto -videopelille. Peli julkaistiin Microsoft Windowsille maaliskuussa ja PlayStationille huhtikuussa 1999. Peli sisältää uusia tehtäviä ja autoja.
Peli sijoittuu vuoden 1969 Lontooseen, muista sarjan peleistä poiketen. Lontoo-teema näkyy pelissä muun muassa ajosuunnassa ja kielenkäytössä. Lisäksi peli sisältää lukuisia viittauksia gangsterisarjoihin. Pelin hahmoja ovat Winston Henry, Wolfie Vilans, Johnny Hawthorn, Maurice Caine, Rodney Morash, Charles Jones, Mick Casey ja Sid Vacant. Työnantajia pelissä ovat Jack Parkinson, Crispin kaksoset ja Harold Cartwright. Kaikki ovat teemalleen uskollisia.
Vuoden 1999 kesäkuussa julkaistiin ilmaisena verkkolatauksena toinen lisäosa London 1961.
Aiheesta muualla

Grand Theft Auto: London 1969 Rockstar Gamesin sivustolla (englanniksi)
Harmaa-apali

| Harmaa-apali |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Hertut Cisticolidae
Suku::  Apalit Apalis
Laji::  chirindensis
Kaksiosainen nimi
 Apalis chirindensis  Shelley, 1906 
Katso myös
   Harmaa-apali Wikispeciesissä   Harmaa-apali Commonsissa 
Infobox OKNimi-testi OKIUCN-testi OK: 
Harmaa-apali (Apalis chirindensis) on herttuihin kuuluva varpuslintu. Lajia tavataan  Mosambikin ja Zimbabwen vuoristometsissä, kuten  Chirindan metsässä, Chimanimanin alueella, ja Gorongosan kansallispuistossa.
Harmaa-apali on harmaaselkäinen ja valkovatsainen lintu.
Giro d'Italia Women

| Giro d'Italia Women> Tiedot |
| --- | --- |
Ajankohta:  heinäkuu
Alue:   Italia
Paikalliset nimet:  Aiemmin: Giro Donne (italiaksi) Giro Rosa Giro d'Italia Femminile
Laji:  maantie
Kilpailu:  UCI Women's World Tour
Tyyppi:  etappikilpailu
Historia
Ensimmäinen:  1988
Kilpailuja yht.:  35 (2024 mukaan lukien)
Ensimmäinen voittaja:   Maria Canins
Eniten voittoja:   Fabiana Luperini (5)
Viimeisin voittaja:   Elisa Longo Borghini
Giro d'Italia Women ("naisten Italian ympäriajo") on merkittävin maantiepyöräilyn naisten etappikilpailu. Se tunnettiin vuoteen 2012 saakka nimellä Giro Donne, vuosina 2013–2020 nimellä Giro Rosa, vuosina 2021–2023 jälleen Giro Donne ja vuodesta 2024 Giro d'Italian Women. Kilpailu kuuluu UCI Women's World Touriin, tosin vuoden 2021 kilpailu pudotettiin 2. Pro Series -tasolle johtuen muun muassa suorien tv-lähetysten puuttumisesta. Kilpailu käydään Italiassa heinäkuun alkupuolella ja se on kestänyt tavallisesti kymmenen päivää. Vuoden 2024 kilpailussa etappien määrä putosi edellisvuoden yhdeksästä kahdeksaan.
Kokonaiskilpailun kolme parasta

Lähteet: Mémoire du cyclisme, Pro Cycling Stats
| Vuosi | Voittaja | Toinen | Kolmas |
| --- | --- | --- | --- |
| 1988 |  Maria Canins |  Elizabeth Hepple |  Petra Rossner |
| 1989 |  Roberta Bonanomi |  Aleksandra Koljaseva |  Tea Vikstedt-Nyman |
| 1990 |  Catherine Marsal |  Maria Canins |  Kathy Watt |
1991: ei järjestetty
1992: ei järjestetty
| 1993 |  Lenka Ilavská |  Luzia Zberg |  Imelda Chiappa |
| 1994 |  Michela Fanini |  Kathy Watt |  Luzia Zberg |
| 1995 |  Fabiana Luperini |  Luzia Zberg |  Roberta Bonanomi |
| 1996 |  Fabiana Luperini |  Alessandra Cappellotto |  Imelda Chiappa |
| 1997 |  Fabiana Luperini |  Linda Jackson |  Edita Pučinskaitė |
| 1998 |  Fabiana Luperini |  Linda Jackson |  Barbara Heeb |
| 1999 |  Joane Somarriba |  Svetlana Bubnenkova |  Daniela Veronesi |
| 2000 |  Joane Somarriba |  Alessandra Cappellotto |  Valentina Polhanova |
| 2001 |  Nicole Brändli |  Diana Žiliūtė |  Edita Pučinskaitė |
| 2002 |  Svetlana Bubnenkova |  Zinaida Stahurskaja |  Diana Žiliūtė |
| 2003 |  Nicole Brändli |  Edita Pučinskaitė |  Joane Somarriba |
| 2004 |  Nicole Cooke |  Fabiana Luperini |  Priska Doppmann |
| 2005 |  Nicole Brändli |  Joane Somarriba |  Edita Pučinskaitė |
| 2006 |  Edita Pučinskaitė |  Nicole Brändli |  Susanne Ljungskog |
| 2007 |  Edita Pučinskaitė |  Nicole Brändli |  Maribel Moreno |
| 2008 |  Fabiana Luperini |  Amber Neben |  Claudia Häusler |
| 2009 |  Claudia Häusler |  Mara Abbott |  Nicole Brändli |
| 2010 |  Mara Abbott |  Judith Arndt |  Tatiana Guderzo |
| 2011 |  Marianne Vos |  Emma Pooley |  Judith Arndt |
| 2012 |  Marianne Vos |  Emma Pooley |  Evelyn Stevens |
| 2013 |  Mara Abbott |  Tatiana Guderzo |  Claudia Häusler |
| 2014 |  Marianne Vos |  Pauline Ferrand-Prevot |  Anna van der Breggen |
| 2015 |  Anna van der Breggen |  Mara Abbott |  Megan Guarnier |
| 2016 |  Megan Guarnier |  Evelyn Stevens |  Anna van der Breggen |
| 2017 |  Anna van der Breggen |  Elisa Longo Borghini |  Annemiek van Vleuten |
| 2018 |  Annemiek van Vleuten |  Ashleigh Moolman-Pasio |  Amanda Spratt |
| 2019 |  Annemiek van Vleuten |  Anna van der Breggen |  Amanda Spratt |
| 2020 |  Anna van der Breggen |  Katarzyna Niewiadoma |  Elisa Longo Borghini |
| 2021 |  Anna van der Breggen |  Ashleigh Moolman-Pasio |  Demi Vollering |
| 2022 |  Annemiek van Vleuten |  Marta Cavalli |  Mavi García |
| 2023 |  Annemiek van Vleuten |  Juliette Labous |  Gaia Realini |
| 2024 |  Elisa Longo Borghini |  Lotte Kopecky |  Neve Bradbury |
Haamupyörä

Haamupyörä Berliinissä
Haamupyörä, aavepyörä, kummituspyörä tai valkoinen pyörä (engl. ghost bike tai white bike) on liikenneonnettomuudessa kuolleen pyöräilijän muistoksi onnettomuuspaikan läheisyyteen sijoitettu, valkoiseksi maalattu polkupyörä. Tapa on alkujaan Yhdysvalloista ja sillä halutaan kiinnittää moottorivoimalla liikkuvien huomio suojattomiin kanssakulkijoihin. Ensimmäiset haamupyörät sijoitettiin Saint Louisiin, Missouriin vuonna 2003. Toisen tiedon mukaan ensimmäiset aavepyörät olivat osa taiteilija Jo Slotan Ghost Bike -taideprojektia San Franciscossa Yhdysvalloissa. Aavepyöräliike on levinnyt kymmeniin kaupunkeihin.
Suomessa on pystytetty haamupyöriä ainakin Mikkelissä vuonna 2012, Helsingin Maunulassa vuonna 2011, Töölössä 2015 ja Herttoniemessä 2020. Valkeakoskella 2020 ja Tampereen Kalevankankaalla 2020.
Aiheesta muualla

Kuvia tai muita tiedostoja aiheesta haamupyörä Wikimedia Commonsissa
Ghost Bikes GhostBikes.org. Viitattu 21.3.2021. (englanniksi)
Jaakkonen, Pasi: Arvostetun kääntäjän turmapaikalle ilmestyi valkoinen haamupyörä – pyöräliikkessä työskentelevä Eeva kertoo, mistä sai idean Ilta-Sanomat.  20.5.2020. Viitattu 21.3.2021.
Koskinen, Jerri: Ely-keskus: Haamupyörä on poistettava onnettomuuspaikalta Savon Sanomat.  1.9.2016. Viitattu 21.3.2021.
Haddon Sundblom

Haddon Sundblom (22. kesäkuuta 1899 – 10. toukokuuta 1976) oli yhdysvaltalainen taiteilija. Sundblom syntyi Michiganin osavaltion Muskegonissa. Hänen isänsä oli kotoisin Ahvenanmaan Föglöstä ja äitinsä Ruotsista.
Sundblomia pidetään yleisesti nykyisen joulupukin kuvan luojana, kun hän työskenteli Coca-Colalla vuonna 1931. Sundblomin joulupukki-hahmo esiintyy myös Ahvenanmaan vuoden 2007 joulupostimerkissä.[lähde? ]
Kirjallisuutta

Sundblom, Haddon ; Fahs Charles, Barbara ; Taylor, J. R.: Dream of Santa: Haddon Sundblom's Advertising Paintings for Christmas, 1931–1964.  New York, NY:  Random House, 1997.  ISBN 978-051-71865-5-8.
Good God

| ”Good God” Korn |
| --- | --- | --- |

Singlen tiedot
 Albumilta: Life is Peachy
 Julkaistu: 1997
 Tuottaja(t): Ross Robinson
 Tyylilaji: nu metal
 Kesto: 03.21
 Levy-yhtiö: Epic
Kornin muut singlet
| ”A.D.I.D.A.S.” 1997 | ”Good God” 1997 | ”Got the Life” 1998 |
Good God on yhdysvaltalaisen yhtyeen Kornin kahdeksas single ja Life is Peachy -albumin kuudes kappale. Kappale julkaistiin 7. marraskuuta 1997 singlenä ja albumissa 15. lokakuuta. Kappaleesta on julkaistu myös epävirallinen musiikkivideo.
Kappaleet > CD

Good god – 3.20
Good God (live)
Need to (live)
Divine (live)
Kappaleet > Ison-Britannian julkaisu # 1

Good God – 3.20
Good God – 5.32 (Mekon Mix)
Good God – 6.18 (Dub Pistols Mix)
Wicked – 3.45 (Tear the Roof Off Mix)
Kappaleet > Ison-Britannian julkaisu # 2

Good God – 3.20
Good God – 4.27 (Shyncro Dub)
A.D.I.D.A.S – 3.55 (Under Pressure Mix)
A.D.I.D.A.S – 3.35 (Wet Dream Mix)
Korn
| --- | --- |
Studioalbumit:   Korn  Life Is Peachy  Follow the Leader  Issues  Untouchables  Take a Look in the Mirror  See You on the Other Side  Untitled  Korn III: Remember Who You Are  The Path of Totality  The Paradigm Shift  The Serenity of Suffering  The Nothing  Requiem 
Kokoelmat ja livealbumit:   Greatest Hits, Volume 1  Live & Rare  MTV Unplugged: Korn  Korn Kovers 
EP:t:   Neidermeyer's Mind  Live at the Palace  All Mixed Up 
Singlet:   Blind  Shoots and Ladders  Need To  Clown  No Place to Hide  A.D.I.D.A.S.  Good God  Got the Life  Freak on a Leash  Children of the Korn  Falling Away from Me  Make Me Bad  Somebody Someone  Here to Stay  Thoughtless  Alone I Break  Did My Time  Right Now  Y'all Want a Single  Everything I've Known  Word Up!  Another Brick in the Wall  Twisted Transistor  Coming Undone  Politics  Freak on a Leash (MTV Unplugged)  Evolution  Hold On  Kiss  Haze  Oildale (Leave Me Alone)''  Let The Guilt Go  Get up!  Narcissistic Cannibal  Never Never  Spike In My Vains  Hater  Rotting In Vain  Take Me  Black Is the Soul  You'll Never Find Me  Can You Hear Me  Start The Healing  Forgotten  Lost in the Grandeur 
Singlet:   Christmas Song  I Can Remember  Fuck Dying  Jingle Balls  Hypocrites  Creep  Haze  Chaos Lives in Everything  Love & Meth  Insane  A Different World  Cold 
DVD:t:   Who Then Now?  Deuce  Korn Live  Live on the Other Side  Chopped, Screwed, Live and Unglued  Korn: Live in Montreux 2004
Ghedi Lönnberg

| Ghedi Lönnberg> Henkilötiedot |
| --- | --- |
Koko nimi:  Ghedi Lönnberg-Holsti
Syntynyt: 30. huhtikuuta 1923 Helsinki
Kuollut: 23. huhtikuuta 2003 (79 vuotta) Helsinki
Ammatti:  näyttelijä
Puoliso:  Paul Holst
Näyttelijä
Merkittävät roolit:   ”Lenteelän Sinikka”  Kuudes käsky  ”Leeni Korpela”  Haaviston Leeni 
Aiheesta muualla
IMDb 
Elonet
Svensk Filmdatabas
Ghedi Lönnberg (oik. Lönnberg-Holsti; 30. huhtikuuta 1923 Helsinki – 23. huhtikuuta 2003 Helsinki) oli suomalainen näyttelijä. Hänet tunnettiin moraalisten ristiriitojen kanssa kamppailevien naisten tulkitsijana, hänen tunnetuin elokuvaroolinsa lienee nimiosa Haaviston Leenissä vuodelta 1948. Lönnberg näytteli kaikkiaan yhdeksässä kokoillan elokuvassa ja loi mittavan näyttämöuran Svenska Teaternissa.
Varhainen elämä

| 0 | 1 | 2 |
| --- | --- | --- |
| ” | Hänessä on maalaisen tervettä ja uhkeata kauneutta, mikä sopii hyvin osaan. Hänestä todella uskoo, että hän kykenee hoitamaan suuret taikinat leivinuuniin. Tunneilmauksiinsakin hän saa sisäistä totisuutta. | ” |
– Uusi Suomi -lehden Raoul af Hällström Lönnbergin suorituksesta Kuudennessa käskyssä (1947)
Lönnberg syntyi agronomipariskunta Daniel ja Ethel Lönnbergin perheeseen. Hänellä oli mahdollisuus elokuvauraan jo 12-vuotiaana koulutyttönä, mutta ei saanut isoäidiltään siihen lupaa. Lönnberg valmistui ylioppilaaksi Töölön ruotsalaisesta yhteiskoulusta vuonna 1941 ja ilmoittautui seuraavana syksynä Svenska Teaternin oppilaskouluun.